# **Retningslinjer for tildelinger av The Rotary Foundation (TRF) District Grant**

## **Generelt**

TRF District Grant (DG) utbetales årlig som en samlet sum til distriktet fra Rotary Foundation. Midlene kan brukes til skolestipend, reiser og prosjekter i tråd med Rotaryfondets formål som er:

***å hjelpe Rotarianere til å bidra til verdensforståelse, velvilje og fred ved å forbedre menneskers helse, støtte utdanning og redusere fattigdom.***

## **Søknad, behandling og tildeling fra Rotary Foundation**

1. Søknaden stiles til distriktet ved [Secretary.d2305@rotary.no](mailto:Secretary.d2305@rotary.no). Søknadsfristen er 15. november årlig.
2. Søknaden skal inneholde klubbnavn og kontaktperson for prosjektet, samt prosjektbeskrivelse, budsjett og plan for gjennomføring. ([Se søknadsskjema](https://d2305.rotary.no/no/fond-og-tilskudd#.Y8FDRZKZO68)).
3. Distriktets TRF komite mottar søknadene og lager en innstilling til fordeling av midlene til distriktsstyret.

## **Kriterier for tildeling av midler**

1. Tildelingen må være i samsvar med formålet med fondet og Rotary`s etiske retningslinjer, «firespørsmålsprøven».
2. Prosjektet må skape engasjement og aktivitet i klubben, egeninnsats i prosjektet er et krav.
3. Prosjektet gir god PR/synlighet for klubben lokalt eller nasjonalt og kan være positivt for rekruttering
4. Midler kan gis til ungdomsutveksling, RYLA, yrkesutveksling og Rotaract
5. Det gis ikke midler til daglig drift eller kjøp av bygninger eller tomter, men til renovering.
6. Det gis ikke midler til å støtte opp om Rotarymøter til eksempel konferanser, klubbjubileer eller seremonier i forbindelse med prosjekt.
7. Det gis ikke midler som kun skal gis videre som tilskudd til andre organisasjoners prosjekt, der Rotary ikke er en synlig deltaker.
8. Det gis som hovedregel ikke midler gjentatte ganger til samme prosjekt – midler fra TRF DG kan heller ikke brukes til å plusse på prosjekt som allerede har mottatt midler fra TRF.
9. Det gis ikke midler til aktiviteter som allerede er gjennomført eller startet opp før tildeling.

*Se; «Terms and Conditions for Rotary Foundation District Grant»,* for ytterligere detaljer.

## **Rapportering**

Klubbene må sende rapport fra prosjektet innen ett år fra tildelingen. Prosjektet må være avsluttet senest innen 24 måneder etter tildeling. Rapporten sendes distriktet ved [Secretary.d2305@rotary.no](mailto:Secretary.d2305@rotary.no). Kvitteringer etc. skal oppbevares i klubbens regnskap for eventuell kontroll i ettertid. Distriktet må lagre søknader, tildelingsskriv og rapporter for å kunne fremvise RI for kontroll ved behov. Dersom prosjekt ikke blir gjennomført skal midler tilbakeføres fra klubben til distriktets TRF konto.

**Økonomi**

Etter at distriktet har fattet vedtak om tildeling av midler fra District Grant vil samtlige prosjekt bli lagt inn i Rotary International sin base for godkjenning. Midlene utbetales så snart Rotary International har godkjent alle prosjektene og midler er overført og tilgjengelig på distriktets TRF konto. Dette skjer erfaringsmessig en stund etter nyttår.